ועדת הכספים, כנסת 18, פרוטוקול מספר 476, 2010-10-05 10:10

משה גפני: אני פותח את ישיבת ועדת הכספים.

משה גפני: על סדר היום תקנות מס הכנסה (ניכוי הוצאות מסוימות) (תיקון), התש"ע-2010 (אשל).

משה גפני: תאמר בבקשה את הסיכום שהיה.

מיכל דויטש הנר: במסגרת חקיקת חוק ההתייעלות לשנים 2011 ו-2012, יש סעיף מותנה שמתקן את סעיף 121 לפקודה ומגדיל את המדרגה הראשונה שקובעת שיעור מס של 10 אחוזים על הכנסה מיגיעה אישית ועל הכנסה בידי מי שמלאו לו 60 שנים, בעלות כוללת של 140 מיליון בשנה.

משה גפני: לא הבנתי.

חיים אורון: יותר לאט.

חיים אורון: גם אני לא הבנתי.

חיים אורון: מעל גיל 60 זה הכי מעניין אותי.

מיכל דויטש הנר: סעיף 121 קובע באופן כללי  את שיעורי המס החלים על הכנסות.

מיכל דויטש הנר: יש מדרגות שמתחילות עם שיעור מס של 10 אחוזים שחלות על הכנסה מיגיעה אישית.

מיכל דויטש הנר: אותן מדרגות שמתחילות משיעור מס נמוך, חלות לא רק על הכנסה מיגיעה אישית בידי כל אדם אלא גם על כל הכנסה בידי מי שמלאו לו 60 שנים ומעלה.

מיכל דויטש הנר: את אותה מדרגה והסכום הנקוב בה, אנחנו מגדילים כך שיתווספו להכנסתו הפנויה של הנישום 90 שקלים והעלות הכוללת של המהלך היא 140 מיליון שקלים בשנה.

משה גפני: זה לאו דווקא מעל גיל 60 אלא זה חל גם על אדם בן 20.

מיכל דויטש הנר: כל אדם, לגבי הכנסתו מיגיעה אישית.

משה גפני: 140 מיליון .

מיכל דויטש הנר: החל משנת המס 2011, כאשר ה-90 שקלים ימודדו ב-1 לינואר 2011.

משה גפני: כאשר התקיים דיון בנושא הזה, דובר לגבי העצמאים.

אייל אפשטיין: סוכם שיתקיים דיון עם העצמאים.

אייל אפשטיין: כמו שאמרנו, אנחנו לא קושרים בין שני הדיונים.

משה גפני: אבל אני קושר.

משה גפני: מה אתם הולכים לעשות עם זה?

אייל אפשטיין: בנושא הספציפי הזה אין עדיין תשובה סופית.

אייל אפשטיין: מה שכן, אמרנו שנכרוך את הסוגיה הזאת עם הרפורמה בנושא הפנסיוני שכמובן  תובא לדיון ולאישור ועדת הכספים.

אייל אפשטיין: בימים אלה אנחנו מסיימים את העבודה הפנימית שלנו ונצא לעשות שימועים לגורמי חוץ כאשר כבר עשינו זאת לחלק מהיועצים בשוק.

אייל אפשטיין: למעשה מה שקשור לאוכלוסיית העצמאים, אם היא תקבל ביטוי, היא תקבל ביטוי ברפורמה במיסוי פנסיוני.

אייל אפשטיין: זאת אומרת, הנושא הזה יהיה בדיונים ויובא לדיון בוועדת הכספים.

חיים אורון: מתי אתם מביאים את הנושא?

אייל אפשטיין: זה עוד לא סגור סופית.

אייל אפשטיין: אני מניח שזה יהיה בחודשים הקרובים.

משה גפני: רבותיי, אני עובר להצבעה.

משה גפני: אנחנו קיימנו ארבעה דיונים על העניין הזה.

משה גפני: אני לא פותח דיון, אבל יהודה רצה לומר משפט.

יהודה שגב: רציתי להתייחס לשלושת הנקודות שהוצגו כרגע.

יהודה שגב: גם סוגיית אשל, גם הריווח וגם ההסדר.

משה גפני: אבל זה דיון רביעי.

יהודה שגב: לפחות לתת נתונים.

מיכל דויטש הנר: 1 בינואר 2011.

יהודה שגב: מה הקשר בין האשל לריווח מדרגות המס?

מיכל דויטש הנר: סעיף התחולה מתוקן.

מיכל דויטש הנר: הוא הגיע לוועדה ב-2009.

משה גפני: קיימנו הרבה דיונים.

משה גפני: היו לנו התלבטויות קשות בעניין הזה וגם עכשיו יש לנו התלבטויות.

משה גפני: לכן זה לא יכול לחול רטרואקטיבית.

משה גפני: מה שנקבע זה מה-1 בינואר 2011.

משה גפני: אנחנו מצביעים.

משה גפני: נגד – 1     תקנות מס הכנסה – אושרו     התקנות אושרו.

משה גפני: אני מבקש רביזיה.

משה גפני: עוד שתי דקות אני אצביע על הרביזיה.

משה גפני: גם אני רוצה להצביע נגד ויש לי הרבה סיבות להצביע נגד.

משה גפני: אני בעד חבר הכנסת אלכס מילר.

משה גפני: אני בכלל בעד חברי הכנסת שיש להם מצפון.

משה גפני: אני יושב כאן ויש לי את כל הסיבות שבעולם להצביע נגד.

משה גפני: אנחנו מצביעים על הרביזיה.

אלכס מילר: אדוני היושב ראש, אני מבקש.

אלכס מילר: זה לא עובד בצורה כזאת.

משה גפני: אלכס, קיימנו ארבעה דיונים.

משה גפני: כל מי שמצביע בעד, יוצא רשע, ואני ביניהם.

אלכס מילר: זה לא עניין של רשע או לא רשע.

חיים אורון: אני ברוב טיפשותי מתנדב להיות רשע.

משה גפני: אנחנו מצביעים על הרביזיה.

משה גפני: ה צ ב ע ה     הרביזיה לא אושרה